Հայ կաթողիկէ համայնքը կը պարծենայ այս հաստատութեամբ, որուն ծաղկումին համար տրամադրած է իր լաւագոյն զաւակները` իբրեւ տնօրէններ, ուսուցիչներ եւ հոգեւոր դաստիարակներ, նպաստելով, որ դպրոցը կանգուն մնայ` բարգաւաճելով եւ համապատասխանելով մեր ընտանիքներուն ազգային ու հարազատ ակնկալութիւններուն: Ամենապատիւ հոգեւոր տէրը գնահատեց բոլոր նուիրեալները եւ մաղթեց, որ Մեսրոպեան վարժարանը հաստատ մնայ ու յարատեւէ իր նուիրական կոչումին մէջ: